Свободен софтуер
Свободен софтуер (, подобно на open source) е термин, който се използва за компютърни програми, чиито автори дават на потребителя правото свободно да ги изпълнява, копира, изучава, променя и подобрява, и използва.

За да може дадена програма да бъде определна като свободен софтуер, лицензът, под който е публикувана, трябва да гарантира на всички потребители следните свободи:

 Свободата да използват програмата за каквато и да е цел;
 Свобода да изучават начина на работа на програмата и да я променят и пригаждат според собствените си нужди (за това е необходим достъп до изходния код);
 Свобода да разпространяват програмата, така че да помогнат на друг потребител;
 Свободата да разпространяват променените версии на програмата. По този начин те дават възможност на цялото общество да извлече полза от промените (за това е необходим достъп до изходния код).

Съществуват различни лицензи, които дават на потребителя тези свободи. Най-популярните са GNU General Public License (GNU GPL) и BSD License. Лицензионното споразумение GNU GPL, за разлика от BSD License, не само предоставя тези четири свободи, но и ги защитава — налага единственото ограничение всички производни програми да са също свободен софтуер, лицензиран под GNU GPL. И двата лиценза се радват на широка употреба: например GNU GPL се използва в най-популярната свободна операционна система GNU/Linux, а BSD License — във FreeBSD.

Подобни свободи, но предназначени за документация или друга форма на знанието, се дават от GNU Free Documentation License (GNU FDL). Материалите в тази енциклопедия са публикувани при условията на GNU FDL.

Определението за отворен код 
Въпреки че определението за отворен код от Open Source Initiative (OSI) () e до голяма степен съвместимо с това за свободен софтуер и не му противоречи, ФСС (Фондация за свободен софтуер) не одобрява термина, тъй като според нея той заобикаля въпроса за свободата и набляга само на практическите цели. При отворения код се предоставя свободен достъп до изходния код на програмата, за да може той да бъде проучван (както се постъпва и при свободния софтуер). За разлика от лицензите на свободния софтуер обаче, лицензите на отворения код не съдържат изрично разрешение за подобряване на програмата от трети лица и за свободно разпространяване на подобрените версии.

Бележки

Вижте също 
 Софтуер с отворен код
 Безплатно и достъпно онлайн университетско образование чрез eLMS
 Свободна култура
 Свободен хардуер
 Свободно съдържание
 Фондация за свободен софтуер

Външни препратки 

 Кратък наръчник за журналисти по темата за свободния софтуер , от FSA-bg.org
 Free Software Foundation (FSF), Фондация за свободен софтуер (ФСС)
 Open Source Initiative (OSI), Инициатива за софтуер с отворен код
 Софтуерът и софтуерната индустрия
 Как да стана хакер
 „Катедралата и базарът“, книга за революцията на свободния софтуер като преимущества откъм технически и социални предимства пред затворения модел на собственическия софтуер със затворен код
 Теоретични импликации на софтуерната революция
 Action „Use Free Software“
 Каталог с безплатен и свободен софтуер